Janubiy Koreyada koronavirus tufayli taniqli “Girls’ Alert” guruhi parchalanib ketdi

Janubiy Koreyadagi qizlardan iborat taniqli “Girls’ Alert” guruhi koronavirus pandemiyasi tufayli parchalanib ketdi.
“COVID-19 oqibatlari va boshqa har xil holatlar tufayli kompaniyamizdagi ahvol yomonlashdi va shuning uchun biz endi “Girls’ Alert”ni qo`llab-quvvatlay olmaymiz”, dedi jamoani tashkil etgan Roots Entertainment prodyuserlari. Bayonotda ta`kidlanishicha, asosiy pop-guruh a`zolari yakka tarzda shug`ullanishlari mumkin, ammo bundan keyin “Girls’ Alert”da qatnashmaydilar.
Musiqiy guruh 2017 yilda Dreamgirls qo`shig`i bilan debyut qildi. Guruh 5 nafar qizdan iborat bo`lib, 2020 yil fevral oyida 50 ta eng yaxshi guruhlar ro`yxatiga kirgandi.